Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen 13 kohdan mukaisesti (hakemus EGF/2014/012 BE/ArcelorMittal) /* COM/2014/0734 final */





PERUSTELUT EHDOTUKSEN TAUSTA 1. Euroopan globalisaatiorahaston EGR:n rahoitustukeen sovellettavat säännöt vahvistetaan Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17. joulukuuta 2013 annetussa Euroopan parlamentin ja neuvoston asetuksessa (EU) N:o 1309/2013[1] (EGR-asetus). 2. Belgian viranomaiset jättivät hakemuksen EGF/2014/012 BE/ArcelorMittal EGR:n rahoitustuen saamiseksi yrityksen ArcelorMittal Liège S.A. Belgiassa toteuttamien työntekijävähennysten vuoksi. 3. Tutkittuaan hakemuksen komissio on tullut EGR-asetuksen kaikkien sovellettavien säännösten mukaisesti siihen tulokseen, että edellytykset rahoitustuen saamiseksi EGR:ltä täyttyvät. HAKEMUKSEN TIIVISTELMÄ EGR-hakemus: || EGF/2014/012 BE/ArcelorMittal Jäsenvaltio: || Belgia Asianomaiset alueet (NUTS-taso 2): || Prov. Liège (BE 33). Hakemuksen jättämispäivä: || 22.7.2014 Ilmoitus hakemuksen vastaanottamisesta: || 4.8.2014 Lisätietopyyntö: || 24.7.2014 Lisätietojen toimittamisen määräaika: || 16.9.2014 Arvioinnin päättämisen määräaika: || 9.12.2014 Toimintakriteeri: || EGR-asetuksen 4 artiklan 1 kohdan a alakohta Ensisijainen yritys: || ArcelorMittal Liège S.A. Toimiala(t) (NACE Rev. 2 -kaksinumerotaso)[2]: || Kaksinumerotaso 24 (Metallien jalostus) Tytäryhtiöiden, toimittajien ja jatkojalostajien määrä: || Ei ole. Viiteajanjakso (neljä kuukautta): || 1. tammikuuta 2014 – 1. toukokuuta 2014 Vähennettyjen työntekijöiden tai työskentelyn lopettaneiden määrä viiteajanjaksolla (a): || 752 Vähennettyjen työntekijöiden tai työskentelyn lopettaneiden määrä viiteajanjaksoa ennen tai sen jälkeen (b): || 533 Vähennettyjen työntekijöiden kokonaismäärä (a + b): || 1 285 Kohteena olevien edunsaajien kokonaismäärä: || 910 Yksilöllisten palvelujen talousarvio euroina || 2 575 900 EGR:n täytäntöönpanon talousarvio[3] euroina || 76 578 Kokonaisbudjetti euroina || 2 652 478 EGR:n tuki euroina (60 %) || 1 591 486 HAKEMUKSEN ARVIOINTI Menettely 4. Belgian viranomaiset jättivät hakemuksen EGF/2014/012 BE/ArcelorMittal 22. heinäkuuta 2014 eli 12 viikon kuluessa siitä päivästä, jona jäljempänä esitetyt toimintakriteerit olivat täyttyneet. Komissio lähetti Belgian viranomaisille alustavat kysymykset 24. heinäkuuta 2014 ja ilmoitti hakemuksen vastaanottamisesta 4. elokuuta 2014 eli kahden viikon kuluessa hakemuksen jättämispäivästä. Jäsenvaltio toimitti lisätietoja kuuden viikon kuluessa pyynnön vastaanottamispäivästä. Täydellisen hakemuksen vastaanottamisesta alkava 12 viikon määräaika, jonka kuluessa komission olisi saatettava päätökseen arviointinsa siitä, täyttääkö hakemus rahoitustuen myöntämisen edellytykset, päättyy 9. joulukuuta 2014. Hakemuksen tukikelpoisuus Asianomainen yritys ja asianomaiset edunsaajat 5. Hakemus koskee 1 285:tä ArcelorMittal Liège S.A.:n vähentämää työntekijää. Kyseinen yritys toimi NACE-luokituksen kaksinumerotasoon 24 (Metallien jalostus) luokitellulla toimialalla. Kyseisen yrityksen työntekijävähennykset tehtiin NUTS[4] 2 ‑tason alueella Liègessä (BE33). Toimintakriteerit 6. Belgian viranomaiset jättivät hakemuksen käyttäen perustana EGR-asetuksen 4 artiklan 1 kohdan a alakohdan toimintakriteeriä, jossa edellytetään, että vähintään 500 työntekijää vähennetään jäsenvaltiossa sijaitsevasta yrityksestä tai itsenäistä ammatinharjoittajaa lopettaa työskentelynsä jäsenvaltiossa sijaitsevassa yrityksessä neljän kuukauden viiteajanjaksona, mukaan luettuina työntekijät, jotka vähennetään yrityksen toimittajien ja jatkojalostajien palveluksesta. 7. Neljän kuukauden viiteajanjakso alkoi 1. tammikuuta 2014 ja päättyi 1. toukokuuta 2014. 8. Hakemus koskee 752:ta työntekijää, jotka vähennettiin[5] yrityksen palveluksesta neljän kuukauden viiteajanjakson aikana. Työntekijävähennysten ja työskentelyn loppumisen laskeminen 9. Työntekijävähennykset on laskettu päivästä, jona työnantaja antaa yksilöllisen ilmoituksen työntekijän irtisanomisesta tai työsopimuksen päättämisestä. Tukeen oikeutetut edunsaajat 10. Edellä jo tarkoitettujen työntekijöiden lisäksi tukeen oikeutettuja edunsaajia ovat ne 533 työntekijää, jotka vähennettiin ennen neljän kuukauden viiteajanjaksoa tai sen jälkeen. Nämä työntekijät vähennettiin sen jälkeen, kun yleinen ilmoitus suunnitelluista työntekijävähennyksistä oli annettu 14. lokakuuta 2011. Tällä on selkeä syy-yhteys tapahtumaan, joka aiheutti vähennykset viiteajanjakson aikana, koska kaikki irtisanomiset liittyvät samaan supistamisprosessiin, joka aloitettiin lokakuussa 2011. 11. Tukeen oikeutettuja edunsaajia on näin ollen yhteensä 1 285. Työntekijävähennysten ja globalisaatiosta johtuvien maailmankaupan huomattavien rakenteellisten muutosten välinen yhteys 12. Osoittaakseen yhteyden työntekijävähennysten ja globalisaatiosta johtuvien maailmankaupan huomattavien rakenteellisten muutosten välillä Belgian viranomaiset väittävät, että terästuotanto, jonka parissa ArcelorMittal Liège S.A toimi, on kärsinyt vakavista talouden häiriötiloista ja erityisesti EU:n markkinaosuuden nopeasta pienenemisestä. 13. Raakateräksen tuotanto väheni[6] EU-27:ssä vuosien 2007 ja 2013 välillä 210,1 miljoonasta tonnista 166,2 miljoonaan tonniin (–20,9 % eli –3,8 % vuositasolla[7]), kun taas maailmanlaajuisesti tuotanto kasvoi 1 348,1 miljoonasta tonnista 1 649,3 miljoonaan tonniin (+22,3 % eli 3,4 % vuositasolla). Tämän vuoksi ja Belgian viranomaisten mainitsemien tietojen mukaan EU:n osuus teräksen tuotannosta laski koko ajan vuosina 2007–2013 (vuonna 2007 osuus maailmanlaajuisesta teräksen tuotannosta oli 16 prosenttia ja vuonna 2013 kymmenen prosenttia). Tuotannon lasku on ollut merkittävämpää Euroopassa kuin Yhdysvalloissa tai Venäjällä. Toisaalta Aasian osuus kasvoi jyrkästi 56 prosentista 67:ään samana ajanjaksona. 14. Näiden kaupan rakenteissa tapahtuneiden muutosten vaikutusta ovat pahentaneet muut tekijät, kuten teräksen kysynnän supistuminen auto- ja rakennusalalla EU:ssa talouskriisin seurauksena ja tuotantokustannusten (raaka-aineet, energia, ympäristöön liittyvät rajoitteet jne.) suhteellinen kasvu. Nämä seikat ovat vahingoittaneet EU:n terästeollisuuden kilpailukykyä ja johtaneet siihen, että teräsalalla on menetetty lukuisia työpaikkoja viime vuosina, mihin ovat olleet syynä useiden terästuotteiden valmistajien tuotantolaitosten sulkemiset ja rakenneuudistukset Euroopassa.[8] Esimerkiksi vuosina 2008–2013 metalliteollisuudessa (NACE Rev. 2:n kaksinumerotaso 24 ’Metallien jalostus’) työskentelevien määrä laski EU-27:ssa noin 280 000:lla 1,44 miljoonasta 1,16 miljoonaan (−19,4 %). 15. Globalisaatiorahasto käynnistettiin vuonna 2007, minkä jälkeen on toimitettu neljä teräsalaa koskevaa EGR-hakemusta.[9] Kolme näistä hakemuksista liittyi globalisaatiosta johtuviin maailmankaupan huomattaviin rakenteellisiin muutoksiin[10] ja yksi maailmanlaajuiseen rahoitus- ja talouskriisiin[11]. Työntekijävähennyksiin ja toiminnan lopettamiseen johtaneet tapahtumat 16. Työntekijävähennyksiin ja toiminnan lopettamiseen johtaneet tapahtumat liittyvät siihen, että vuonna 2008 ArcelorMittal Group -yhtymä ilmoitti toteuttavansa merkittäviä rakenneuudistuksia Euroopan unionin alueella. Päätös tehtiin sen takia, että yrityksellä oli markkinoiden kehityssuuntauksiin nähden ylikapasiteettia Euroopassa. Yhtymä päätti sulkea pysyvästi kymmenen 25:stä masuunistaan Euroopassa. Lisäksi se päätti sulkea useita tuotantoyksiköitä. Viiden vuoden aikana on menetetty lähes 33 000 työpaikkaa eli noin 25 prosenttia työvoiman kokonaismäärästä. 17. Belgian viranomaisten mukaan teräksen kysynnän lasku, tuotantokustannusten (raaka-aineet, energia, ympäristöön liittyvät rajoitteet jne.) suhteellinen kasvu ja teräksen hintojen lasku (lähes 17 prosenttia teräskelojen osalta) johtivat siihen, että tuottaja vähensi tuotantoaan vuonna 2011 ja päätti sulkea Liègen masuunin, mikä johti lopulta kaikkien 1 285 työntekijän irtisanomiseen. Työntekijöiden vähentämisten odotettu vaikutus paikalliseen, alueelliseen tai kansalliseen talouteen ja työllisyyteen 18. Liègen metalliteollisuus pieneni viime vuosina siten, että kun vuonna 2007 oli 6 193 työpaikkaa 40 yrityksessä, vuonna 2012 oli enää 4 187 työpaikkaa 35 yrityksessä; vähennys oli 32 prosenttia alan työvoimasta. Supistamisten vaikutus ArcelorMittaliin oli sitäkin suurempi, sillä ArcelorMittalin osuus paikallisesta metallialan työvoimasta oli 78,9 prosenttia ja 14,3 prosenttia tuotantoalan työvoimasta. 19. Vuosien 2008–2009 ja 2011 rahoituskriisien vaikutukset näkyvät edelleen Vallonian alueen taloudessa, ja ArcelorMittalin tuotannon supistamisesta seuraa uusia työpaikkojen menetyksiä. Vuoden 2014 toukokuussa Liègessä oli 54 440 rekisteröitynyttä työnhakijaa, eli työttömyysaste oli 19,48 prosenttia. Näillä henkilöillä ei useinkaan ole muodollista pätevyyttä (49,9 prosentilla ei ole keskiasteen koulutusta), ja 40,4 prosenttia heistä on ollut työelämän ulkopuolella yli kaksi vuotta. Liègen työssäkäyntiaste, 53,4 prosenttia, on Vallonian alueen alhaisin (vrt. 56,7 prosenttia koko Vallonian alueella).[12] Kohteena olevat edunsaajat ja ehdotetut toimet Kohteena olevat edunsaajat 20. Toimiin odotetaan osallistuvan arviolta 910 kohteena olevaa työntekijää. Kyseisten työntekijöiden jakauma sukupuolen, kansalaisuuden ja iän mukaan on seuraava: Ryhmä || Kohteena olevat edunsaajat Sukupuoli: || Miehiä: || 871 || (96 %) || Naisia: || 39 || (4 %) Kansalaisuus: || EU-kansalaisia: || 910 || (100 %) || Muita kuin EU-kansalaisia: || 0 || (0 %) Ikäryhmä: || 15–24-vuotiaat: || 25 || (3 %) || 25–29-vuotiaat: || 37 || (4 %) || 30–54-vuotiaat: || 803 || (88 %) || 55–64-vuotiaat: || 45 || (5 %) || yli 64-vuotiaat: || 0 || (0 %) Ehdotettujen toimien tukikelpoisuus 21. Vain joitakin toimenpiteitä, jotka kuuluvat Belgian viranomaisten ArcelorMittalin vähentämien työntekijöiden tukemiseksi toteuttamiin toimiin, yhteisrahoitetaan EGR:stä. Tähän EGR-hakemukseen ei ole näin ollen sisällytetty toimenpiteitä, jotka ovat pakollisia työntekijöiden joukkovähentämisten yhteydessä Belgiassa ja jotka toteutetaan osana uudelleensijoitusyksikön tavanomaista toimintaa (esim. uudelleensijoittumisessa tukeminen, peruskoulutus, työnhakuneuvonta ja uraneuvonta jne.). 22. Vähennetyille työntekijöille tarjottavat yksilölliset palvelut koostuvat seuraavista toimista. – Uudelleensijoittuminen Tuki/ohjaus/integrointi: Nämä palvelut perustuvat uudelleensijoitusyksikön[13] tavanomaiseen toimintaan. Palvelut tarjoaa FOREMin henkilöstöstä muodostuva tiimi (projektipäällikkö, erikoisneuvonantajat) yhteistyössä entisten työntekijöiden edustajien kanssa, jotka toimivat ’sosiaaliavustajina’ (accompagnateurs sociaux) tavoitteenaan kannustaa työntekijöitä osallistumaan toimenpiteisiin ja auttaa heitä hallinnollisissa menettelyissä. Yhteydenpidon helpottamiseksi työntekijöiden kesken palvelut tarjotaan yhteisesti kaikille vähennetyille työntekijöille tähän tarkoitukseen varatuissa tiloissa. Palvelut kattavat kolmentyyppisiä toimia: i) kollektiivinen tiedotus työnhakutekniikoista (ansioluettelon ja hakukirjeen laatiminen, verkkoresurssien käyttö jne.), työlainsäädännön selventäminen (uudelleensijoittuminen, työttömyys, työsopimus, eläke), syrjinnästä valistaminen, sellaisten ammattien ja alojen esittely, joilla on työllistämispotentiaalia jne.; ii) yksilölliset haastattelut FOREMin neuvonantajan kanssa (osaamisen kartoitus, urapolku, koulutusta koskeva ohjaus jne.); iii) vapaa ja avoin pääsy työnhaussa avustaviin välineisiin (tietotekniset laitteet, joissa on internetyhteys, puhelin, erityisdokumentaatio jne.). Tämä toimenpide koskee kaikkia tuen kohteena olevia 910:tä työntekijää, ja sen kesto on enintään 24 kuukautta. Työnhaun helpottaminen: FOREM toteuttaa myös erityistoimia, joilla helpotetaan työnhakua ja tasoitetaan uudelleensijoittumisprosessissa ilmeneviä vaikeuksia. Näihin kuuluu kokouksia vähennettyjen työntekijöiden ja potentiaalisten työnantajien välillä (työvoiman kysynnän ja tarjonnan yhteensovittaminen), yrityskäyntejä, kokouksia rekrytoijien kanssa työpaikkahaastatteluun valmistautumiseksi ja kokemusten vaihtoa muiden työntekijöiden kanssa, jotka ovat jo kouluttautuneet uudelleen tai löytäneet työtä joukkovähentämisen jälkeen. – Koulutus ja uudelleenkoulutus: Integroitu koulutus: Joko FOREM tai osaamiskeskukset (centres de competences) tai IFAPME[14] voivat järjestää erityyppisiä ammatillisen koulutuksen kursseja (kurssin tyypin mukaan). Ensivaiheessa FOREMin henkilöstö auttaa kutakin osallistujaa määrittelemään työhön liittyvät tavoitteensa ja ohjaa heidät yhteen kolmesta koulutusmoduulista. Työntekijät, jotka voivat kouluttautua uudelleen samantapaiseen ammattiin kuin se, jossa he toimivat ArcelorMittalilla, voivat joko osallistua johonkin tiettyyn tai erikoistumismoduuliin (40 tuntia) osaamisensa kehittämiseksi ja ajan tasalle saattamiseksi tai uuteen pätevöitymiseen johtavalle täydennyskurssille (320 tuntia), jonka ansiosta työntekijä voi hakea työpaikkaa uudessa ammatissa teollisuussektorilla. Kouluttautuakseen uudelleen täysin eri alalle työntekijät voivat osallistua ammatilliseen koulutukseen (keskimäärin 960 tuntia) kyseisessä ammatissa tarvittavan osaamisen hankkimiseksi. Kunkin koulutusmoduulin päätteeksi uudet taidot voidaan arvioida ja dokumentoida. Koulutuksen tyypin ja osaamisen alan mukaan osallistujille annetaan joko virallinen todistus osaamisesta (eli pätevyystodistus) tai osallistumistodistus (osaamisesta tai ammateista, joista ei ole olemassa virallista todistusta) tai heidän taitonsa validoidaan (virallisten kurssien ulkopuolella hankitut taidot ja osaaminen). Virallinen todistus osaamisesta todennetaan arviointitesteillä, joiden perusteella myönnetään koulutuksella hankittua osaamista koskeva todistus (Certificat des Compétences Acquises en Formation – CECAF). Osaamisen validointi todennetaan arviointitesteillä, joiden perusteella myönnetään osaamista koskeva asiakirja (titres de compétences). Kokemuksen siirtäminen: Kokeneet työntekijät voivat parantaa omaa osaamistaan ja taitotietoaan ryhtymällä opettajiksi tai kouluttajiksi teknisen koulutuksen alalla. FOREM ja teknisen koulutuksen eri haarojen liitot kehittävät erityisen valistus- ja esikoulutusmoduulin tiettyjen työntekijöiden kannustamiseksi kouluttautumaan ammatillisen koulutuksen opettajiksi. Moduuli sisältää tiedotusta, teknistä tukea, kokouksia alan toimijoiden kanssa ja käyntejä paikan päällä. Moduuli kestää kahdeksan viikkoa, ja se kohdennetaan noin 10 työntekijään. – Yrittäjyyden edistäminen: Tuki yrityksen perustamiseen: Oman yrityksen perustamista harkitsevat työntekijät saavat ohjausta ja tukea FOREMin yritysneuvojalta. Tähän tukeen kuuluu kaksi pääasiallista toimea: i) yhteiset tiedotustilaisuudet, joissa tiedotetaan mahdollisuuksista perustaa oma yritys ja annetaan tietoa oikeudellisista näkökohdista sekä yrityksen perustamiseen tarkoitetuista tukitoimista; ii) henkilökohtaiset haastattelut, joissa käsitellään kiinnostuneiden työntekijöiden hanketta ja ohjataan heitä yritystukijärjestöjen ja palveluntarjoajien puoleen. Yritysneuvoja tekee tiivistä yhteistyötä uudelleensijoitusyksiköiden kanssa auttaessaan yritystoimintahankkeita suunnittelevia työntekijöitä. On odotettavissa, että noin 50 työntekijää tulee tiedotustilaisuuksiin ja noin 20 työntekijää osallistuu haastatteluihin ja seurantatoimiin. Tuki yhteishankkeisiin: Työntekijät, jotka suunnittelevat perustavansa yhdessä yhteiskunnallisen yrityksen, saavat ohjausta ja tukea erikoistuneelta konsulttitoimistolta (valitaan tarjouspyynnön perusteella) ja uudelleensijoitusyksiköltä. Tuki käsittää tiedotustilaisuuksia, joiden aiheina ovat yrityksen perustaminen ja yrityshallinnon perustaidot, sekä yritystoiminnan aloittamiseen liittyvää ohjausta (esim. liiketoimintasuunnitelman laadinta, yhtiöjärjestyksen laadinta, markkinointi jne.). Tällaisten yritystoimintahankkeiden käynnistämiskustannuksiin voidaan myöntää avustuksia. Työntekijöiden täytyy esittää hakemus, jossa on hankkeen kuvaus (esim. työntekijöiden taidot ja kokemus, toteutettavuustutkimus, rahoitusanalyysi, markkinapotentiaali, kasvunäkymät, sosioekonomiset hyödyt jne.). Uudelleensijoitusyksikön tukikomitea, jossa on työnantajapuolen, ammattiliittojen ja FOREMin edustajia, arvioi hakemuksen ja päättää avustuksen myöntämisestä. Kukin hankkeeseen osallistuva työntekijä voi saada 5 000 euron avustuksen (varat yhdistetään kaikkien osallistuvien työntekijöiden osalta). Avustuksia voidaan käyttää laite- ja tavarahankintoihin, mainontaan, konsulttipalveluihin, koulutukseen jne. Konsulttitoimisto vastaa avustusten hallinnoinnista ja raportoi toteutuneista menoista (laskut ja tositeaineisto) FOREMille. On odotettavissa, että tähän toimenpiteeseen osallistuu noin 100 työntekijää ja että työntekijöille myönnetään viisi tukiavustusta. 23. Tässä kuvatut toimet ovat aktiivisia työmarkkinatoimenpiteitä, jotka ovat osa EGR‑asetuksen 7 artiklassa vahvistettuja tukikelpoisia toimia. Toimet eivät korvaa passiivisia sosiaalisen suojelun toimenpiteitä. 24. Belgian viranomaiset ovat toimittaneet vaaditut tiedot toimista, jotka ovat asianomaiselle yritykselle pakollisia kansallisen lainsäädännön tai työehtosopimusten nojalla. Ne ovat vahvistaneet, ettei EGR:n rahoitustuella korvata tällaisia toimia. Alustava talousarvio 25. Kokonaiskustannukset ovat arviolta 2 652 478 euroa, johon sisältyy yksilöllisten palvelujen kustannuksia 2 575 900 euroa ja valmistelu-, hallinnointi-, tiedotus- ja mainonta-, valvonta- ja raportointitoimien kustannuksia 76 578 euroa. 26. EGR:ltä haettu rahoitusosuus on yhteensä 1 591 486 euroa (60 prosenttia kokonaiskustannuksista). Toimet || Arvioitu osallistujamäärä || Arvioidut kustannukset osallistujaa kohti (euroa) (*) || Arvioidut kokonaiskustannukset (euroa) (*) Yksilölliset palvelut (EGR-asetuksen 7 artiklan 1 kohdan a ja c alakohdan mukaiset toimet) Uudelleensijoittuminen: (Orientation professionnelle) - Tuki/ohjaus/integrointi (Reconversion/Insertion) - Työnhaun helpottaminen (Dynamisation de la recherche d’emploi) || 910 150 || 2 054 300 || 1 869 000 45 000 Koulutus ja uudelleenkoulutus: (Formations) - Integroitu koulutus (Formations intégrées) - Kokemuksen siirtäminen (Transmission d'expérience) || 300 10 || 1 713 300 || 513 900 3 000 Yrittäjyyden edistäminen: (Aide à la creation d'emploi) - Tuki yrityksen perustamiseen (Autocreation d'emploi individuelle) - Tuki yhteishankkeisiin: (Soutien à l'emergence de projets colletifs) || 50 100 || 900 1 000 || 45 000 100 000 Välisumma a): || – || 2 575 900 (100,0 %) Avustukset ja kannustimet (EGR-asetuksen 7 artiklan 1 kohdan b alakohta) || Välisumma b): || – || 0 || (0,00 %) EGR-asetuksen 7 artiklan 4 kohdan mukaiset toimet 1. Valmistelutoimet, hallinnointi, valvonta ja raportointi || – || 32 778 2. Tiedotus ja mainonta || – || 43 800 Välisumma c): || – || 76 578 (2,9 %) Kustannukset yhteensä (a + b + c): || – || 2 652 478 EGR:n rahoitusosuus (60 % kokonaiskustannuksista) || – || 1 591 486 (*) Kokonaiskustannukset eivät täsmää pyöristämisen vuoksi. Menojen tukikelpoisuuskausi 27. Belgian viranomaiset aloittivat yksilöllisten palvelujen tarjoamisen kohteena oleville edunsaajille 1. tammikuuta 2014. Edellä 22 kohdassa tarkoitettujen toimien menoihin voidaan näin ollen myöntää EGR:n rahoitustukea 1. päivästä tammikuuta 2014 aina 22. päivään heinäkuuta 2016 asti. 28. Belgian viranomaisille alkoi aiheutua hallintomenoja EGR:n täytäntöönpanosta 1. tammikuuta 2014. Valmistelu-, hallinnointi-, tiedotus- ja mainonta-, valvonta- ja raportointitoimien menoihin voidaan näin ollen myöntää EGR:n rahoitustukea 1. päivästä tammikuuta 2014 aina 22. päivään tammikuuta 2017 asti. Täydentävyys suhteessa kansallisin tai unionin varoin rahoitettuihin toimiin 29. Kansallisen ennakko- tai osarahoituksen lähteet ovat seuraavat: FOREM myöntää ennakkorahoitusta täytäntöönpannuille toimille. Vallonian alue myöntää uudelleensijoitusyksiköille ja FOREMin ja sen kumppaneiden tarjoamalle koulutukselle yhteisrahoitusta. 30. Belgian viranomaiset ovat vahvistaneet, että EGR:n rahoitustukea saaviin edellä kuvattuihin toimiin ei saada tukea muista unionin rahoitusvälineistä. 31. ESR:n rahoitustukea myönnettiin aikaisemmin hankkeelle EnTrain – En Transition-Reconversion-Accompagnement, jolla pyrittiin kehittämään pedagogisia menetelmiä uudelleensijoitusyksiköille yleensä. Tämän hankkeen tuloksista on todennäköisesti hyötyä suunniteltujen toimenpiteiden toteuttamisessa. Menettelyt, joita noudatetaan kohteena olevien edunsaajien tai heidän edustajiensa tai työmarkkinaosapuolten sekä paikallis- ja aluehallinnon viranomaisten kuulemiseksi 32. Belgian viranomaiset ovat ilmoittaneet, että yksilöllisten palvelujen koordinoidun paketin laadinnassa on kuultu kohteena olevia edunsaajia ja työmarkkinaosapuolia. Toimenpiteet ovat tulosta lukuisista eri työmarkkinaosapuolten kesken helmikuun 2014 ja kesäkuun 2014 välisenä aikana pidetyistä keskusteluista ja valmistelevista kokouksista. 33. Uudelleensijoitusyksikkö (cellule de reconversion) on perustettu nimenomaisesti joukkovähentämisiin liittyvien oikeudellisten velvoitteiden osana. Uudelleensijoitusyksikköä hallinnoi komitea, jossa on mukana työllisyys- ja koulutusasioista vastaavien Vallonian viranomaisten, FOREMin, ammattiliittojen ja alakohtaisten ammatillisen koulutuksen organisaatioiden edustajia. Hallinnointi- ja valvontajärjestelmät 34. Hakemuksessa on hallinnointi- ja valvontajärjestelmien kuvaus, jossa täsmennetään eri elinten vastuulla olevat tehtävät. Ohjauskomitea, joka koostuu kaikista EGR:n toimenpiteiden täytäntöönpanoon osallistuvista organisaatioista, varmistaa yleisen seurannan ja koordinoinnin. EGR:n rahoitustuen hallinnoinnista ja valvonnasta vastaavat samat elimet kuin Euroopan sosiaalirahaston osalta. Yksi ESR:n Belgian ranskankielisen yhteisön viraston yksikkö toimii hallintoviranomaisena ja toinen erillinen yksikkö ESR:n virastossa toimii maksuviranomaisena. Belgian ranskankielisen yhteisön pääsihteeristö toimii todentamisviranomaisena ja FOREM välittävänä elimenä. Asianomaisen jäsenvaltion sitoumukset 35. Belgian viranomaiset ovat toimittaneet kaikki tarvittavat vakuutukset seuraavista: – Suunniteltuihin toimiin osallistumisen ja täytäntöönpanon osalta noudatetaan yhdenvertaisen kohtelun ja syrjimättömyyden periaatteita. – Kansallisessa ja EU:n lainsäädännössä säädettyjä joukkovähentämisiin liittyviä vaatimuksia on noudatettu.[15] – Suunniteltuihin toimiin ei saada rahoitustukea muista unionin rahastoista tai rahoitusvälineistä, ja kaksinkertainen rahoitus estetään. – Suunnitellut toimet täydentävät rakennerahastojen rahoittamia toimia. – EGR-rahoitustuki on unionin menettelyllisten ja aineellisoikeudellisten valtiontukisääntöjen mukaista. TALOUSARVIOVAIKUTUKSET Talousarvioesitys 36. EGR ei saa ylittää 150 miljoonan euron vuotuista enimmäismäärää (vuoden 2011 hintoina), kuten vuosia 2014–2020 koskevan monivuotisen rahoituskehyksen vahvistamisesta 2. joulukuuta 2013 annetun neuvoston asetuksen (EU, Euratom) N:o 1311/2013[16] 12 artiklassa säädetään. 37. Tutkittuaan hakemuksen EGR-asetuksen 13 artiklan 1 kohdassa vahvistettujen edellytysten suhteen ja otettuaan huomioon kohteena olevien edunsaajien määrän, suunnitellut toimet ja arvioidut kustannukset komissio ehdottaa, että EGR:stä otetaan käyttöön 1 591 486 euroa eli 60 prosenttia suunniteltujen toimien kokonaiskustannuksista rahoitustuen myöntämiseksi hakemukselle. 38. Euroopan parlamentti ja neuvosto tekevät talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2. joulukuuta 2013 tehdyn Euroopan parlamentin, neuvoston ja komission välisen toimielinten sopimuksen[17] 13 kohdan mukaisesti yhdessä ehdotetun päätöksen EGR:n varojen käyttöönotosta. Muut asiaan liittyvät asiakirjat 39. Samaan aikaan kun komissio esittää tämän ehdotuksen päätökseksi EGR:n varojen käyttöönottamisesta, se esittää Euroopan parlamentille ja neuvostolle asianomaista budjettikohtaa koskevan määrärahasiirtoehdotuksen, jonka määrä on 1 591 486 euroa. 40. Samaan aikaan kun komissio tekee ehdotuksen päätökseksi EGR:n varojen käyttöönottamisesta, se antaa täytäntöönpanosäädöksen muodossa rahoitustukea koskevan päätöksen, joka tulee voimaan päivänä, jona Euroopan parlamentti ja neuvosto antavat päätöksen EGR:n varojen käyttöönottamisesta. Ehdotus EUROOPAN PARLAMENTIN JA NEUVOSTON PÄÄTÖS Euroopan globalisaatiorahaston varojen käyttöönotosta talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen 13 kohdan mukaisesti (hakemus EGF/2014/012 BE/ArcelorMittal) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen, ottavat huomioon Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1309/2013[18] ja erityisesti sen 15 artiklan 4 kohdan, ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen[19] ja erityisesti sen 13 kohdan, ottavat huomioon Euroopan komission ehdotuksen, sekä katsovat seuraavaa: (1) Euroopan globalisaatiorahasto, jäljempänä ’EGR’, on perustettu tuen tarjoamiseksi globalisaatiosta johtuvien maailmankaupan huomattavien rakenteellisten muutosten, asetuksessa (EY) N:o 546/2009[20] käsitellyn maailmanlaajuisen rahoitus- ja talouskriisin jatkumisen taikka uuden maailmanlaajuisen rahoitus- ja talouskriisin vuoksi työttömiksi jääneille työntekijöille ja itsenäisille ammatinharjoittajille, joiden työskentely on loppunut, ja heidän auttamisekseen integroitumisessa uudelleen työmarkkinoille. (2) EGR ei saa ylittää 150 miljoonan euron vuotuista enimmäismäärää (vuoden 2011 hintoina), kuten neuvoston asetuksen (EU, Euratom) N:o 1311/2013 12 artiklassa säädetään. (3) Belgia esitti 22 päivänä heinäkuuta 2014 hakemuksen EGR:n varojen käyttöönottamiseksi yrityksen ArcelorMittal Liège S.A. Belgiassa toteuttamien työntekijävähennysten[21] vuoksi ja toimitti sitä täydentäviä lisätietoja, siten kuin asiasta säädetään asetuksen (EU) N:o 1309/2013 8 artiklan 3 kohdassa. Hakemus on asetuksen (EU) N:o 1309/2013 13 artiklassa säädettyjen EGR:n rahoitustuen vahvistamista koskevien vaatimusten mukainen. (4) Tämän vuoksi EGR:stä olisi otettava käyttöön 1 591 486 euroa rahoitustuen myöntämiseksi Belgian hakemuksen perusteella, OVAT HYVÄKSYNEET TÄMÄN PÄÄTÖKSEN: 1 artikla Euroopan globalisaatiorahastosta otetaan käyttöön 1 591 486 euroa maksusitoumusmäärärahoina ja maksumäärärahoina osana varainhoitovuotta 2015 koskevaa Euroopan unionin yleistä talousarviota. 2 artikla Tämä päätös julkaistaan Euroopan unionin virallisessa lehdessä. Tehty Brysselissä Euroopan parlamentin puolesta Neuvoston puolesta Puhemies Puheenjohtaja [1] EUVL L 347, 20.12.2013, s. 855. [2] Euroopan parlamentin ja neuvoston asetus (EY) N:o 1893/2006, annettu 20. joulukuuta 2006, tilastollisen toimialaluokituksen NACE Rev. 2 vahvistamisesta sekä neuvoston asetuksen (ETY) N:o 3037/90 ja tiettyjen eri tilastoaloja koskevien yhteisön asetusten muuttamisesta (EUVL L 393, 30.12.2006, s. 1). [3] Asetuksen (EU) N:o 1309/2013 7 artiklan 4 kohdan mukaisesti. [4] Komission asetus (EU) N:o 1046/2012, annettu 8. marraskuuta 2012, yhteisestä tilastollisten alueyksiköiden nimikkeistöstä (NUTS) annetun Euroopan parlamentin ja neuvoston asetuksen (EY) N:o 1059/2003 täytäntöönpanosta siltä osin kuin on kyse aikasarjojen toimittamisesta uutta alueellista jaottelua varten (EUVL L 310, 9.11.2012, s. 34). [5] EGR-asetuksen 3 artiklan a alakohdan mukaisessa merkityksessä. [6] Lähde: World Steel Association, Steel Statistical Yearbook 2014. [7] Compound Annual Growth Rate (yhdistetty vuotuinen kasvuaste). [8] Vrt. komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle – Kilpailukykyistä ja kestävää eurooppalaista terästeollisuutta koskeva toimintasuunnitelma (COM(2013) 407). [9] Ks. EGR:n tietokanta, joka on saatavilla osoitteessa http://ec.europa.eu/social/main.jsp?catId=582. [10] Asiat EGF/2009/022 BG/Kremikovtsi (komissio hylkäsi hakemuksen), EGF/2012/010 RO/Mechel (COM(2014) 255 final, 7.5.2014), EGF/2013/007 BE/Hainaut steel (Duferco-NLMK) (COM(2014)..), EGF/2013/002 BE/Carsid (COM(2014)...). [11] Asia EGF/2010/007 AT/Steiermark-Niederösterreich. Päätös 2011/652/EU, annettu 27. syyskuuta 2011 (EUVL L 263, 7.10.2011, s. 9). [12] Lähde: FOREM. [13] Uudelleensijoitusyksikkö (cellule de reconversion) on perustettu nimenomaisesti joukkovähentämisiin liittyvien oikeudellisten velvoitteiden osana. [14] IFAPME (Institut wallon de Formation en Alternance et des indépendants et Petites et Moyennes Entreprises) on julkinen koulutuslaitos, joka tarjoaa työhön liittyvää kaksiosaista koulutusta oppisopimuskoulutuksen muodossa ja kursseja pk-yritysten johtajille. [15] EGR:n rahoitustuen ansiosta Belgian viranomaiset voivat jatkaa uudelleensijoituspalvelujen tarjoamista pakollisten ajanjaksojen yli ja toteuttaa lisätoimenpiteitä. Belgian viranomaiset ottavat EGR:lle osoitettujen kustannusten laskennassa huomioon oikeudellisten velvoitteiden alaisena kautena toteutetut toimenpiteet (tämä koskee ainoastaan toimenpidettä ’Uudelleensijoittuminen (tuki/ohjaus/integrointi)’). Pakollisena ajanjaksona toteutettujen uudelleensijoituspalvelujen tuntimäärä vähennetään siitä uudelleensijoituspalvelujen kokonaistuntimäärästä, josta kukin tuen kohteena oleva edunsaaja on hyötynyt. [16] EUVL L 347, 20.12.2013, s. 884. [17] EUVL C 373, 20.12.2013, s. 1. [18] EUVL L 347, 20.12.2013, s. 855. [19] EUVL C 373, 20.12.2013, s. 1. [20] EUVL L 167, 29.6.2009, s. 26. [21] EGR-asetuksen 3 artiklan a alakohdan mukaisessa merkityksessä.